REGOLAMENT TAL-KUMMISSJONI (KE) Nru 757/2009
tat-18 ta’ Awwissu 2009
li jemenda r-Regolament (KE) Nru 1189/2008 li jistabbilixxi r-regoli dettaljati għall-applikazzjoni fl-2009 tal-kwoti tariffarji tal-importazzjoni għall-prodotti “baby beef” li joriġinaw fil-Kroazja, il-Bożnja u Ħerżegovina, l-ex-Repubblika Jugoslava tal-Maċedonja, is-Serbja, il-Kosovo u l-Montenegro
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1234/2007 tat- 22 ta’ Ottubru 2007 li jistabbilixxi organizzazzjoni komuni ta’ swieq agrikoli u dwar dispożizzjonijiet speċifiċi għal ċerti prodotti agrikoli (ir-Regolament Waħdieni dwar l-OKS) (1), u b’mod partikolari l-Artikolu 144(1) u mal-Artikolu 148(a), flimkien mal-Artikolu 4 tiegħu,
Billi:
(1)
Skont ir-Regolament tal-Kummissjoni (KE) Nru 1189/2008 (2) l-applikazzjonijiet kollha għal-liċenzji tal-importazzjoni taħt il-kwoti imsemmija fl-Artikolu 1 tiegħu għandhom jiġu akkumpanjati b'ċertifikat ta' awtentiċità maħruġ mill-awtoritajiet tal-pajjiż jew it-territorju doganali tal-esportazzjoni. Il-lista tal-awtoritajiet fil-pajjiż jew territorju doganali li għandhom l-awtorità li joħorġu ċ-ċertifikati ta' awtentiċità tinsab fl-Anness II għal dak ir-Regolament.
(2)
Il-Kroazja biddlet l-isem tal-awtorità li toħroġ iċ-ċertifikati tal-awtentiċità. Għalhekk, f’konformità mal-Artikolu 5(2) tar-Regolament (KE) Nru 1189/2008, il-lista li tinsab fl-Anness II għal dak ir-Regolament għandha tiġi emendata.
(3)
Għalhekk, ir-Regolament (KE) Nru 1189/2008 għandu jiġi emendat skont dan.
(4)
Sabiex ikun evitat li l-isem tal-awtorità msemmija fiċ-ċertifikati tal-awtentiċità maħruġa reċentement ma jkunx jikkorrispondi mal-isem tal-awtorità elenkata fir-Regolament (KE) Nru 1189/2008, l-emenda għal dan ir-Regolament tal-aħħar għandha tapplika mill-15 ta’ Ġunju 2009, id-data li fiha l-Kroazja infurmat lill-Kummissjoni dwar l-isem tal-awtorità l-ġdida li toħroġ iċ-ċertifikati.
(5)
Il-miżuri pprovduti f'dan ir-Regolament huma skont l-opinjoni tal-Kumitat tal-Ġestjoni tal-Organizzazzjoni Komuni tas-Swieq Agrikoli,
ADOTTAT DAN IR-REGOLAMENT:
Artikolu 1
Fl-Anness II għar-Regolament (KE) Nru 1189/2008, l-entrata relatata mal-awtorità tal-ħruġ taċ-ċertifikati tal-Kroazja għandha tinbidel b’li ġej:
“-
Ir-Repubblika tal-Kroazja: L-Aġenżija Agrikola tal-Kroazja, Poljana Križevačka 185, 48260 Križevci, Croatia”.
Artikolu 2
Dan ir-Regolament għandu jidħol fis-seħħ l-għada tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
Għandu japplika mill-15 ta' Ġunju 2009.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 18 ta’ Awwissu 2009.